ગયા મહીને આપણે તારા પપ્પાના ફ્રેન્ડ વિનોદભાઈની ષષ્ટિપૂર્તિમાં ગયેલા યાદ છે તને ત્યારે અમે બનેએ થોડો ડાન્સ પણ કર્યો અને તમને નહોતું ગમ્યું તમે કહેલું આ શું માંડ્યું છે આં ઉમરે ડાન્સ કરતા તમે કેવા વિચિત્ર લગતા હતા બેઉ… તારા પપ્પાએ હમણાં દાર્જીલિંગ ફરવા જવાનું કહ્યું ત્યારે સીમાએ કહ્યું શું તમે લોકો પણ હરિદ્વાર જવાની ઉંમરે દાર્જીલિંગનું વિચારો છો… તારા પપ્પા રીટાયર્ડ થયા એટલે અમે સવારે સાથે ચાલવા જવાનું શરુ કર્યું છે ગયા અઠવાડીએ સવારે અમારા ઘરે આવતાની સાથેજ તે અમને કડક શબ્દોમાં કહેલું આ ટ્રેક અને ટી-શર્ટ પહેરીને બહાર ગામમાં ઉપડી જાવ છો કેવા વરવા લાગો છો ઉંમર તો જુઓ, તમારું નહીતો અમારું તો વિચારો આ લોકો જુએ તો અમને શરમ આવે છે. . ગઈકાલે સાંજે તું ઓફિસથી આવ્યો ત્યારે હું અને તારા પપ્પા હિંચકે બેઠા હતા અને સાથે રેડીઓ પણ ચાલતો હતો તારા પપ્પાનું ફેવરીટ ગીત આવ્યું તો સાથે સાથે અમે બંને પણ ગાઈ રહેલા… ત્યારે સીમા વહુએ તને કહ્યું કે જોયું જવાની ફૂટી છે તમારા માં-બાપને કેવા બાલ્કનીમાં બેસી રોમેન્ટિક થઈ રહ્યા છે… હા હા એ એણે તને ધીરેથી જ કહેલું પણ અમે બંનેએ એ સાંભળ્યું .